CELEX: 
Language: fi
Date: 2020-11-18 00:00:00
Title: KOMISSION TÄYTÄNTÖÖNPANOASETUS (EU) …/…, täytäntöönpanoasetuksen (EU) 2015/2447 muuttamisesta tiettyjen valtuutettuja talouden toimijoita koskevien sääntöjen osalta

KOMISSION TÄYTÄNTÖÖNPANOASETUS (EU) …/…,
            
            
               annettu 18.11.2020,
            
            
               täytäntöönpanoasetuksen (EU) 2015/2447 muuttamisesta tiettyjen valtuutettuja talouden toimijoita koskevien sääntöjen osalta
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013
                  1
                ja erityisesti sen 41 artiklan,
            
            
               sekä katsoo seuraavaa:
            
            
               (1)Jotta asetuksen (EU) N:o 952/2013, jäljempänä ’koodeksi’, 39 artiklan a alakohdassa säädetyn arviointiperusteen yhdenmukainen täytäntöönpano varmistetaan valtuutetun talouden toimijan aseman myöntämiseksi silloin, kun hakijan taloudelliseen toimintaan ei liity tullilainsäädännön tai verotussääntöjen vakavia tai toistuvia rikkomuksia eikä hakijalla ole merkintöjä taloudelliseen toimintaansa liittyvistä vakavista rikoksista, tiettyjä komission täytäntöönpanoasetuksen (EU) 2015/2447
                  2
                24 artiklan säännöksiä olisi selvennettävä. Ensinnäkin on tarpeen selventää, että rikkomusten osalta arviointiperuste täyttyy, jos mikään hallinto- tai oikeusviranomainen ei ole tehnyt päätöstä, jonka mukaan joku 24 artiklan 1 kohdan b alakohdassa tarkoitetuista henkilöistä on syyllistynyt tällaisiin rikkomuksiin viimeisten kolmen vuoden aikana. Rikkomuksiin johtaneiden tosiseikkojen on pitänyt tapahtua viimeisten kolmen vuoden aikana, vaikka hallinto- tai oikeusviranomainen saattaa joissakin tapauksissa tehdä päätöksensä näistä tosiseikoista vasta sen jälkeen, kun kyseiset kolme vuotta ovat kuluneet. Toiseksi on tarpeen selventää, että asiaankuuluvat tullilainsäädännön tai verotussääntöjen vakavat tai toistuvat rikkomukset ovat rikkomuksia, jotka liittyvät kyseisen artiklan b alakohdassa tarkoitettujen henkilöiden taloudelliseen toimintaan. Kolmanneksi on tarpeen selventää, ketkä muut henkilöt on hakijan lisäksi arvioitava arviointiperusteen osalta hakijan organisaatiorakenteesta riippuen. 
            
            
               (2)Sen vuoksi täytäntöönpanoasetusta (EU) 2015/2447 olisi muutettava.
            
            
               (3)Tässä asetuksessa säädetyt toimenpiteet ovat tullikoodeksikomitean lausunnon mukaiset, 
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutokset täytäntöönpanoasetukseen (EU) 2015/2447
            
            
               Muutetaan täytäntöönpanoasetuksen (EU) 2015/2447 24 artikla seuraavasti:
            
            
               (1)Korvataan 1 kohta seuraavasti:
            
            
               ”1. Koodeksin 39 artiklan a alakohdassa säädetty arviointiperuste katsotaan täytetyksi, jos 
            
            
               a) hallinto- tai oikeusviranomainen ei ole tehnyt päätöstä, jonka mukaan joku b alakohdassa tarkoitetuista henkilöistä on kolmen viime vuoden aikana syyllistynyt vakavaan tai toistuvaan tullilainsäädännön tai verotussääntöjen rikkomiseen taloudellisessa toiminnassaan; ja
            
            
               b) yhdelläkään seuraavista henkilöistä ei, soveltuvin osin, ole merkintöjä taloudelliseen toimintaansa, mukaan lukien hakijan taloudellinen toiminta, liittyvistä vakavista rikoksista:
            
            
               i) hakija,
            
         
         
            
               ii) työntekijä(t), jo(t)ka vastaa(vat) hakijan tulliasioista; ja 
            
            
               iii) henkilö(t), jo(t)ka käyttä(v)ä(t) määräysvaltaa hakijaan tai vastaa(vat) sen liikkeenjohdosta.”;
            
            
               (2)Korvataan 3 kohta seuraavasti:
            
            
               ”3. Jos 1 kohdan b alakohdan iii alakohdassa tarkoitettu muu henkilö kuin hakija on sijoittautunut kolmanteen maahan tai hänen kotipaikkansa on kolmannessa maassa, asianomaisen päätöksen tekemiseen toimivaltaisen tulliviranomaisen on arvioitava koodeksin 39 artiklan a alakohdassa tarkoitettujen arviointiperusteiden täyttyminen käytettävissään olevan kirjanpito- ja tietoaineiston perusteella.”
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 18.11.2020
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 269, 10.10.2013, s. 1.
               
               
                  
                     (2)
                  
                        Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).